Lõika sibulad sektoriteks, hauta nõrgal kuumusel koos soola, pipra, suhkru, ürtide ja balsamicoga nõrgal tulel pehmeks, (mina kasutasin tomatipurgis olnud õli), lisa päikesekuivatatud tomatid ja pooleks lõigatud oliivid. Pane sibulad ja tomatid koogivormi, suru peale lahtirullitud lehttaigen nii, et taignaservad oleks koogivormi ja täidise vahel. Küpseta kuldseks, see on  siis ca 25-30 min 200 kraadises ahjus. Lase pisut jahtuda, kata koogivorm kas taldriku, lõikelaua või mõne muu käepärase esemega, mille pealt kooki süüa kannatab ja kummuta kook vormist välja. Sobib nii külmalt kui kuumalt, klaas külma valget veini kõrvale teeb asja ainult paremaks. Kes ei viitsi tagupidi pirukaga jamada, katku ahjuplaadile lahtirullitud lehttaigen sama täidisega, 30 minutit 200 kraadi ja valmis ta on.